CELEX: 32011D0238
Language: sk
Date: 2011-04-13 00:00:00
Title: 2011/238/EÚ: Rozhodnutie Komisie z  13. apríla 2011 , ktorým sa mení a dopĺňa rozhodnutie Komisie 2007/843/ES, pokiaľ ide o program kontroly salmonely v určitých populáciách hydiny a vajec v Tunisku [oznámené pod číslom K(2011) 2520]  Text s významom pre EHP

14.4.2011   
            
            
               SK
            
            
               Úradný vestník Európskej únie
            
            
               L 100/73
            
         ROZHODNUTIE KOMISIE
   z 13. apríla 2011,
   ktorým sa mení a dopĺňa rozhodnutie Komisie 2007/843/ES, pokiaľ ide o program kontroly salmonely v určitých populáciách hydiny a vajec v Tunisku
   [oznámené pod číslom K(2011) 2520]
   (Text s významom pre EHP)
   (2011/238/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 2160/2003 zo 17. novembra 2003 o kontrole salmonely a ostatných špecifikovaných zoonotických pôvodcov pochádzajúcich z potravín (1), a najmä na jeho článok 10 ods. 2,
   keďže:
   
               (1)
            
            
               V nariadení (ES) č. 2160/2003 sa stanovujú pravidlá kontroly salmonely v rôznych populáciách hydiny v Únii. Pridanie do zoznamu tretích krajín, z ktorých je podľa právnych predpisov Únie členským štátom povolené pre príslušný druh alebo kategóriu dovážať zvieratá alebo násadové vajcia v pôsobnosti uvedeného nariadenia, alebo ich ponechanie v zozname podlieha predloženiu programu kontroly salmonely Komisii príslušnou treťou krajinou, ktorý má záruky rovnocenné, ako sú záruky uvedené vo vnútroštátnych programoch kontroly salmonely v členských štátoch.
            
         
               (2)
            
            
               Rozhodnutím Komisie 2007/843/ES z 11. decembra 2007, ktoré sa týka schválenia programov kontroly salmonely v chovných kŕdľoch Gallus gallus v niektorých tretích krajinách v súlade s nariadením Európskeho parlamentu a Rady (ES) č. 2160/2003 a ktorým sa mení a dopĺňa rozhodnutie 2006/696/ES, pokiaľ ide o určité požiadavky týkajúce sa zdravia ľudí pri dovoze hydiny a násadových vajec (2), sa v súlade s nariadením (ES) č. 2160/2003 schválil program kontroly salmonely v kŕdľoch chovných sliepok predložený Tuniskom.
            
         
               (3)
            
            
               Tunisko práve oznámilo Komisii, že tento program bol zastavený. Preto by sa schválenie programu predloženého Tuniskom už ďalej nemalo považovať za platné. Rozhodnutie 2007/843/ES by sa preto malo zmeniť a doplniť.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Článok 1 rozhodnutia 2007/843/ES sa nahrádza takto:
   
      „Článok 1
      Programy kontroly predložené Kanadou, Izraelom a Spojenými štátmi v súlade s článkom 10 ods. 1 nariadenia (ES) č. 2160/2003 sa týmto schvaľujú, pokiaľ ide o salmonelu v kŕdľoch chovných sliepok.“
   
   Článok 2
   Toto rozhodnutie sa uplatňuje od 1. mája 2011.
   Článok 3
   Toto rozhodnutie je určené členským štátom.
   
      V Bruseli 13. apríla 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. EÚ L 325, 12.12.2003, s. 1.
   
      (2)  Ú. v. EÚ L 332, 18.12.2007, s. 81.